88. schôdza NR SR - 10.deň - B. popoludní
Dátum: 2023-03-29
Poslanec: Kozelová, Monika (-)
Druh vystúpenia: Vystúpenie v rozprave

46. Vážené dámy, vážení páni, kolegovia, kolegyne, tí piati, ktorých to zaujíma. Ani by som nebola vystúpila, ale vypočula som si niekoľko hádok v čase, keď vystúpila v parlamente podpredsedníčka ukrajinského parlamentu Olena Kondratiuk a nedalo mi, lebo to, čo tu zvyknem počúvať, to je čistá katastrofa fakt už. Pán kolega Osuský, ešte by som pripojila jednu vetu. V čase napadnutia Ukrajiny Ruskom, pán poslanec Kuffa, napadnutia Ukrajiny Ruskom, myslím, že to bol prezident Biden, ktorý telefonoval Volodymyrovi Zelenskému a povedal mu, že poňho pošle vojská, aby mohol odísť a on povedal, že on nepotrebuje odísť, on potrebuje zbrane. Samozrejme, že vedel, prečo to povedal, pretože tie deti, ani tie ženy, ani tých civilistov, viete, neubránite holubicou mieru, ani plienkami, ktoré tam posielame, ani Sunarom, ani ničím iným. Pán poslanec, ešte raz to zopakujem. Rusko napadlo Ukrajinu. Nenapadla Ukrajina Rusko. Ak vám to ešte stále nedochádza, tak už by bol asi aj najvyšší čas, aby ste sa nad tým trošku zamyslel. Dnešnou návštevou podpredsedníčky ukrajinského parlamentu sme sa dozvedeli aj nové čísla a dozvedeli sme sa aj fakt, na základe čoho súd pre, Medzinárodný súd pre ľudské práva prišiel k vydaniu zatykača na Putina a na Belovú. Tým, že tých unesených detí je cez 300-tisíc, podarilo sa Ukrajine nájsť a vrátiť na územie Ukrajiny 312 detí v priebehu roka. Z tých 312 detí, ktoré vrátili a ktoré sa podarilo vrátiť aj vďaka ombudsmanovi ukrajinskému na územie Ukrajiny, boli deti, ktoré vypovedali na Medzinárodnom súde a celý zatykač na oboch predstaviteľov bol na základe výpovedí týchto detí. Ďalšia cifra, ktorú sme sa dnes dozvedeli, bola 19 514. Keď my sme sa vracali z Ukrajiny aj s kolegynkou Ankou Zemanovou, tak a Maťou Brisudovou a s pani poslankyňou Miernou, tak to číslo bolo 16 728. Dnes je to 19 514. To sú reálne prípady, ktoré otvorila ukrajinská prokuratúra, sú to reálne deti, ktoré hľadajú rodičia, známi, rodiny, anyway ktokoľvek. Takéto, takéto sú cifry, takéto sú čísla, ale dozvedeli sme sa aj ďalšie veci. Ja som sa dnes dozvedela aj ten spôsob toho preosievania tých detí, akým spôsobom tie deti preosievajú, ako idú cez tzv. filtračné tábory, ktorých na začiatku ešte zhruba pred pol rokom bolo 6, dnes ich je 46. Štyridsaťšesť filtračných táborov pre deti, kde preosievajú deti, aby ich potom posielali do rodín. V podstate ich filtrujú cez tzv. tri filtre. Ten prvý filter je taký nič nehovoriaci v podstate akože jednoduchý a je to vlastne o tom, že to sú tam, to sú deti, ktoré nemajú, buď sú zo zmiešaných manželstiev a nemajú až taký úzky vzťah úplne k Ukrajine, sú tak pol na pol a vedia rusky vzhľadom k tomu, že sú zo zmiešaných rodín, alebo sú to deti, ktoré sú zo sirotinca a tie automaticky odchádzajú do rodín už po tom prvom filtri. Potom prichádza na rad tzv. druhý filter a ten druhý filter je o tom, že to sú deti, ktoré nevedia rusky, nepoznajú veľmi ruské dejiny a nemajú až taký, až taký vzťah, ale sú, sú prerobiteľné na Rusov, a tak prichádzajú do nápravných táborov, ktoré trvajú tri mesiace, za tie tri mesiace ich majú v rukách psychiatri, psychológovia a majú ich v rukách ruskí učitelia, ktorí ich naučia rusky a naučia ich ruské dejiny a tak ďalej a tak ďalej a odchádzajú znova do rodín. A potom sú tzv. potom je tzv. tretí filter a ten tretí filter vyzerá tak, že tam sú deti, ktoré majú vzťah k ukrajinskému jazyku, majú vzťah k ukrajinským dejinám a majú vzťah aj k ukrajinskému, teda láske k národu, hej. No tie sa tiež dostávajú do prevýchovných táborov, ale teda ten prevýchovný tábor pre tieto deti trvá podstatne dlhšie. Hej. Trvá tak dlho, koľko potrebujú. Znova opakujem, že v zásade v prevýchovných táboroch hlavné slovo majú psychiatri. Ak sa vám toto, pán Kuffa, páči, gratulujem, gratulujem. To je, to je situácia, ktorá nemá absolútne obdoby a reálne, reálne pri tom počte cez 300-tisíc a znova opakujem. Podľa otvorených ruských webov, ruských, je presídlených 744-tisíc Ukrajincov do Ruska, pán Kuffa, zapíšte si 744-tisíc a to oficiálne uznávajú Rusi, aj sa tým chvália. A aby to nebolo také jednoduché, oni napríklad dávajú v priamom prenose aj, aj osvojovanie si detí, tak neviem, či o tom viete, to je taký výborný dokument ruský, že, že osvojujeme si Ukrajinca a ukrajinské dieťa. Ja by som bola zvedavá. Vy máte koľko detí, pán poslanec? Že ako by ste sa vy tvárili, keby proste prišiel niekto hocikto, zobral vám sedem detí, odvliekol ho do vedľajšej krajiny, tam by sa, tam by, tam by ich niekto adoptoval, zmenili by im dátumy narodenia a vy by ste ich v živote nenašli, keďže to Rusko je obrovské. Ešte som zabudla povedať, že pri druhom filtri detí odvážajú, deti nie už, už poblíž, ale odvážajú ich, odvážajú ich do stredu Ruska a stredovýchodu. Za ďalšie. Novinka, ktorá vyšla nariadením Putina z predminulého týždňa je, že deti, že deti, ktoré sú na ruskom území, ale aj na okupovanom území akokoľvek majú akékoľvek iné občianstvo, automaticky majú ruské občianstvo, hneď automaticky, to znamená, že už ukrajinské občianstvo neexistuje a školy, do ktorých chodia už od momentu prijatia tejto Putinovej deklarácie, sú ruské. Čiže zhrnuté, podčiarknuté. To, čo robí Rusko, je absolútne bezprecedentné. To, že na Putina vydali zatykač, je fakt. To, že ho vydali na základe výpovedí a svedectva odvlečených detí, ktoré sa vrátili na Ukrajinu, je tiež pravda. Neviem, akú pravdu budete hľadať vy, kolegovia, ktorí stále máte pocit, že tá Ukrajina tak utláča to Rusko, až vás to bolí. Ďalšie moje zistenie bolo, že tie naratívy, ktoré tu používajú hlavne webové stránky, tak tie naratívy sú rovnaké aj na hybridných weboch v Lotyšsku, v Litovsku, v Poľsku aj v Maďarsku. Tie isté vety, to isté a tak sa pýtam, kto ich asi platí vo všetkých tých krajinách. Tiež by ma to zaujímalo. Tak hádam, tak hádam nejaké naše sily na to prídu. V každom prípade, čo sa týka tých krásnych stíhačiek. Neviem, či viete, ale my sme na ne nemali náhradné diely. To, že ich Ukrajinci majú, ich šťastie.